13. Deltidspasning i daginstitutioner - efter høring 
Tidl. politisk behandling
BY, 29.04.25, pkt. 2
Forventet sagsgang
BS-U, ØK, BY, høring, BS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til den endelige model for deltidspasning i 
vuggestuer og børnehaver efter, at byrådets forslag til ordningen har været i høring.
Byrådet godkendte 29. april 2025 et forslag til en ny deltidspasningsordning, som 
efterfølgende blev sendt i høring hos de høringsberettigede parter i SMU-dagtilbud 
(medarbejdersiden), 
daginstitutionernes 
fem 
områdebestyrelser 
samt 
forældrebestyrelsen 
i 
Hadsten 
Børnehave 
(selvejende). 
Den 
foreslåede 
deltidspasningsordning og dens konkrete indhold fremgår af byrådssagen fra 29. april 
2025 (se sagens bilag 1). Høringsperioden er nu afsluttet, og alle syv 
høringsberettigede har afgivet høringssvar. 
I nærværende sag gennemgås og vurderes de indkomne høringssvar samt de 
præciseringer af ordningen, som høringen har givet anledning til.
Resumé af alle høringssvar samt Børn og Kulturs bemærkninger hertil fremgår af bilag 
2. De enkelte høringssvar er vedlagt i deres helhed i bilag 3.
VURDERING
Børn og Kultur vurderer, at høringssvarene alene giver anledning til mindre 
præciseringer af den foreslåede model, som blev godkendt 29. april 2025. Herefter 
vurderes det muligt at implementere og opstarte den foreslåede deltidspasningsordning 
pr. 1. januar 2026. 
Det fremgår af de indsendte høringssvar, at et flertal er positive over for, at der etableres 
en ordning for deltidspasning, som kan benyttes bredt af kommunens borgere. 
Medarbejdersiden i SMU-dagtilbud tilkendegiver dog, at de ikke bakker op om 
ordningen. Uanset holdning peger samtlige høringssvar på en række udfordringer og 
problematikker forbundet med deltidspasning. 
På baggrund af høringssvarene foreslår Børn og Kultur to mindre justeringer af den 
foreslåede model. Disse er beskrevet nedenfor.
Tidsbegrænsning ved tilbagevenden til deltid
Flere høringssvar efterspørger en tydeliggørelse af, om et barn kan overgå til en 
deltidsplads allerede måneden efter, at det er blevet overført til en fuldtidsplads som 
følge af manglende overholdelse af reglerne.
[adresse]: EMN-2024-02603
Dok-ID: 3917281
Sagsbehandler: hned
Børn og Kultur finder det hensigtsmæssigt at præcisere, at der skal gælde et krav om, 
at barnet skal være i fuldtidspasning i en periode på tre måneder, før der på ny kan 
ansøges om deltidspasning.
Opmærksomhed på korrekt ind- og udtjekning i AULA
Flere høringssvar udtrykker bekymring for, at det bliver en opgave for medarbejdere og 
ledere at kontrollere, om forældre anvender korrekt ind- og udtjekning i AULA.
Børn og Kultur anerkender vigtigheden af, at forældre er bekendt med og følger 
proceduren for korrekt registrering i AULA. Det indebærer, at forældre tjekker ind, når 
de ankommer til institutionen, og tjekker ud, når de forlader institutionen sammen med 
deres barn. Med henblik på at understøtte korrekt anvendelse vil Børn og Kultur op til 
ordningen iværksætte oplysningsindsatser rettet mod forældrene.
Såfremt ordningen vedtages, vil Børn og Kultur desuden udarbejde og udsende 
informationsmateriale om håndtering af deltidspasning, som skal drøftes på 
personalemøder. Formålet er at sikre, at medarbejderne føler sig godt klædt på til at 
håndtere ordningen, herunder eventuelle udfordringer, der måtte opstå. Der vil også 
blive udarbejdet en standardiseret procedure og en tilhørende brevskabelon, som 
ledelsen skal anvende i tilfælde, hvor forældre ikke overholder retningslinjerne for 
deltidspasning.
Deltidspasningsordningen vil desuden løbende blive drøftet i MED-systemet, herunder 
i SMU og de lokale MED-udvalg (LMU'er).
Evaluering af ordningen
Et forslag om evaluering indgår i høringssvaret fra medarbejdersiden i SMU-dagtilbud. 
Børn og Kultur vurderer, at det er relevant at evaluere ordningen og vil gennemføre 
dette i samarbejde med MED-systemet et år efter ikrafttræden.
ØKONOMI
Implementeringen af en deltidsordning kræver, at ressourcetildelingsmodellen på 
dagtilbudsområdet justeres, så den også omfatter ressourcetildeling til deltidspladser. 
Det følger af byrådets beslutning 29. oktober 2024, at den foreslåede ordning ikke må 
medføre en reduktion af den kommunale tildeling til dagtilbudsområdet. Den samlede 
kommunale tildeling til området forbliver derfor uændret, mens forældrebetalingen for 
deltidspladser reduceres. Dette medfører en budgetreduktion for daginstitutionerne, 
som afhænger af antallet af børn, der indskrives på deltidspladser.
                                                                                                                
Indførelse af nye takster skal varsles med 3 måneder, hvilket betyder, at en 
deltidspladsordning og nye takster tidligst kan implementeres fra 1. december 2025. 
Deltidspasningsordningen foreslås implementeret fra 1. januar 2026. Der lægges med 
forslag om deltidspasning op til, at den nuværende takst for deltid ved barsel i vuggestue 
og børnehave ændres til den nye takst for deltidspasning og træder i kraft sammen med 
deltidspasningsordningen pr. 1. januar 2026.
En nærmere beskrivelse vedrørende nye takster og justeret ressourcetildelingsmodel 
fremgår af byrådssagen fra 29. april 2025 i bilag 1.
Indførelse af deltidspasning, og den deraf afledte lavere udgift til børn i deltidspladser, 
betyder samtidig, at der forventes en mindreudgift på ca. 200.000 kr. pr. år i kommunens 
udgifter forbundet med søskende- og fripladstilskud, da nogle af disse børn også 
forventes at benytte deltidspladser. Dette er indregnet i beregningerne i bilag 1. Børn 
og Kultur foreslår, at der afsættes 200.000 kr. årligt til pladsanvisningen som følge af 
den øgede administrative opgave, der følger med indførslen af deltidsordningen for alle. 
Når beløbet tages af den frigjorte økonomi ved mindre udgift til søskende- og 
fripladstilskud, 
vil 
det 
ikke 
få 
negative 
konsekvenser 
for 
opgørelsen 
af 
minimumsnormeringer. 
INDDRAGELSE
Det nuværende forslags hovedelementer har været forelagt SMU-dagtilbud i december 
2024. Forslagets indhold er desuden blevet kvalificeret på områdeledermøde samt på 
møde med næstformanden i SMU-dagtilbud i januar 2025.
Forslaget har været i høring ved SMU-dagtilbud og områdebestyrelser (daginstitutioner) 
fra 30. april 2025 til og med 26. maj 2025. 
INDSTILLING
Direktøren for Børn og Kultur indstiller til Byrådet:
1.
At forslag til model for deltidspasning i vuggestue og børnehave i [adresse] 
Kommune godkendes som beskrevet ovenfor.
2.
At deltidspasningsordningen træder i kraft pr. 1. januar 2026.
3.
At deltidspasningsordningen evalueres primo 2027.
4.
At der afsættes 200.000 kr. årligt til pladsanvisningen som følge af den øgede 
administrative opgave ved deltidspasningsordning.
5.
At den nuværende takst for deltid ved barsel i vuggestue og børnehave ændres til 
den nye takst for deltidspasning fra ikrafttrædelsestidspunktet for deltidspasning. 
BESLUTNING
Børne- og Skoleudvalget, 5. august 2025:
Fraværende: Ingen
Indstilles ikke godkendt med 2 stemmer for og 3 stemmer imod. Ingen undlod at 
stemme. For stemte Frode Jepsen og Nanni Carlsen. Imod stemte 
Sussanne Friis, Malthe Bertelsen og Emil Gregersen. 
Økonomiudvalget, 19. august 2025:
Fraværende: Åse Jepsen
Indstilles godkendt med 4 stemmer for og 2 imod. For stemte Bob Christoffersen, Natasja Laursen 
Green, Kristian Jakobsen og Bent Christiansen. Imod stemte Cathrine Jepsen og 
Kristian Overgaard.       
Byrådet, 26. august 2025:
Fraværende: Kirstin Friis, Maya Holst
For Økonomiudvalgets indstilling stemte 12, mens 11 stemte imod. Ingen undlod at 
stemme. Indstillingen blev godkendt.  
For stemte Bob Christoffersen, Elias Sørensen, Nanni Frederiksen, Kaspar Hansen 
Christine Gregersen, Isabella Toft, Kristian Jakobsen, Frode Jepsen, 
Bent Christiansen, Karsten Laursen, Kenn Skov, Åse Jepsen og Annemette Clausen. 
Imod stemte Kristian Overgaard, August Steffensen, Iver Gregersen, Freddy Jessen, Oskar Mathiesen 
Villads Mathiasen, Sussanne Friis, Sørine Jacobsen, Bettina Klausen, Thake Per Toft, 
Emil Gregersen og Svenning Schmidt.
Bilag
1.
Solvej Overgaard fra 29. april 2025 - ”deltidspasning i daginstitutioner – (D-[telefonnummer])
2.
Opsamling høringssvar (gældende) – (D-[telefonnummer]).
3.
Indkomne høringssvar (gældende) – (D-[telefonnummer])
